אין לבלבל עם אין לבלבל ערך זה עם הערך "נבחרת צפון אירלנד בכדורגל".
**נבחרת הרפובליקה של אירלנד בכדורגל** היא נבחרת הכדורגל הלאומית של הרפובליקה של אירלנד.

הדירוג הנוכחי של נבחרת אירלנד ברשימת הדירוג של פיפ"א, הוא המקום ה-58 בעולם, נכון ל-26 באוקטובר 2023; הניקוד הוא 1,406.94 - ירידה של 9.38 נקודות לעומת ניקוד קודם. דירוג השיא 6 נמדד לראשונה באוגוסט 1993, והדירוג הנמוך ביותר 70 נמדד לראשונה ביוני 2014.

היסטוריה
--------

הנבחרת האירית ערכה את הופעת הבכורה שלה בטורניר בינלאומי ב-1924, במסגרת אולימפיאדת פריז, במהלכו הצליחה להעפיל למשחקי רבע הגמר. אחד המאפיינים הבולטים בנבחרת אירלנד, בה היא יוצאת דופן בין הנבחרות באירופה, היא התופעה בה כל שחקניה משחקים בליגות מחוץ לארצם, כמעט תמיד בליגה האנגלית. הסיבה לכך היא חולשתה היחסית של הליגה האירית. 

בין השנים 1986 ל-2002, תחת הדרכתם של המאמנים ג'ק צ'רלטון ומיק מקארתי הנבחרת נהנתה מן העידן המוצלח ביותר שלה כשהצליחה להעפיל לטורניר יורו 1988, להגיע שנתיים לאחר מכן לרבע הגמר בגביע העולם 1990, ולהתקדם לסיבוב השני בטורנירים על גביע העולם 1994 ו-2002.

טורניר מוקדמות יורו 1988 הייתה הפעם הראשונה בתולדות הכדורגל האירי שבה נבחרת אירלנד עוברת טורניר מוקדמות ומעפילה לטורניר הגמר.
אירלנד הוגרלה לבית עם נבחרת בלגיה, נבחרת בולגריה, נבחרת סקוטלנד ונבחרת לוקסמבורג כאשר הראשונה מעפילה לטורניר הגמר (באותם ימים רק 8 נבחרות היו משתתפות באליפות אירופה בכדורגל) שנותר לאירלנד משחק בית בלבד מול בולגריה היא הייתה זקוקה לניצחון על בולגריה ולהפסד של בולגריה לנבחרת סקוטלנד (ששוחק מאוחר יותר) בשביל להעפיל לטורניר הגמר.
אירלנד ניצחה את בולגריה 0-2 משערים של פול מקגראת' וקווין מורן אך עדיין לא הייתה תלויה בעצמה שכן היא נזקקה להפסד ביתי של בולגריה לסקוטלנד במשחק האחרון של הבית בכדי לעלות ליורו 1988. בסופו של דבר הפסידה בולגריה לסקוטלנד משער בדקה ה 86 שסלל את דרכה של אירלנד לטורניר הגמר בפעם הראשונה בתולדותיה.

בטורניר הגמר פתחה אירלנד עם ניצחון על נבחרת אנגליה, 0-1. במשחקה השני היא סיימה בתיקו 1-1 מול נבחרת ברית המועצות, לאחר שהובילה 0-1. במשחקה האחרון בטורניר היא הייתה זקוקה לתיקו מול נבחרת הולנד, בשביל להעפיל לחצי הגמר מול נבחרת מערב גרמניה, אך נוצחה 0-1 משער שהובקע 8 דקות לסיום המשחק.

במוקדמות מונדיאל 1990 שובצה אירלנד לבית עם נבחרת ספרד, נבחרת הונגריה, נבחרת צפון אירלנד, ונבחרת מלטה, והצליחה להעפיל למונדיאל בפעם הראשונה בתולדותיה לאחר שסיימה במקום השני.
בטורניר הגמר שובצה אירלנד לבית עם נבחרות אנגליה, הולנד ומצרים וסיימה את כל משחקיה בתוצאות תיקו (1-1 מול מול אנגליה והולנד ו 0-0 מול מצרים). מאזנה של אירלנד היה זהה לחלוטין למאזנה של הולנד והגרלה קבעה שאירלנד תסיים את הבית במקום השני והולנד במקום השלישי.
אירלנד עלתה לשמינית הגמר מהמקום השני ופגשה בשמינית הגמר את נבחרת רומניה וניצחה אותה בפנדלים 4-5 אחרי 0-0 בתום 120 דקות.
ברבע הגמר פגשה אירלנד את איטליה המארחת וסיימה את דרכה בטורניר אחרי הפסד 0-1.

במוקדמות יורו 1992 הוגרלה אירלנד לבית עם אנגליה, פולין וטורקיה וסיימה רק במקום השני.
במחזור האחרון של טורניר המוקדמות נזקקה אירלנד לניצחון על טורקיה ולהפסד של אנגליה לפולין. אירלנד ניצחה את טורקיה 1-3 ובמקביל פיגרה אנגליה מול פולין 0-1 בשלב הזה אירלנד הייתה ראשונה אך שער של גארי לינקר בדקה ה 77 העלה את אנגליה ליורו 1992 ומנע מאירלנד הופעה שנייה ברציפות בטורניר הגמר של אליפות אירופה.

במוקדמות מונדיאל 1994 שובצה אירלנד לבית עם ספרד, דנמרק (שהייתה אלופת אירופה המכהנהת), צפון אירלנד, אלבניה, ליטא ולטביה כאשר 2 הראשונות עולות למונדיאל.
שני מחזורים לסיום קמפיין המוקדמות דורגה אירלנד ראשונה אך הפסד ביתי לנבחרת ספרד הוריד אותה למקום השלישי למרות ההפסד הייתה אירלנד תלויה רק בעצמה והיא הייתה זקוקה במחזור האחרון של טורניר המוקדמות לניצחון על צפון אירלנד שכן ספרד ודנמרק התמודדו ראש בראש בנהן במחזור הסיום. במקרה של תיקו הייתה זקוקה אירלנד שהמשחק בין ספרד לדנמרק לא יסתיים בתיקו.

אירלנד נקלעה לפיגור 0-1 אך הצליחה להשוות ל 1-1 משער שכבשה 12 דקות לסיום המשחק ובמקביל ספרד ניצחה את דנמרק 0-1.
דנמרק ואירלנד סיימו עם אותם נקודות ועם הפרש זהים זהה אך העובדה שאירלנד כבשה יותר שערים זיכתה אותה בכרטיס לטורניר הגמר יחד עם נבחרת ספרד.
אירלנד פתחה את המונדיאל בניצחון מפתיע על איטליה 0-1 מה שהיה ניצחונה הראשון איי פעם של אירלנד במונדיאל ב 90 דקות (הניצחון על רומניה בשמינית הגמר 4 שנים קודם לכן היה בדו-קרב פנדלים), במשחקה השני הפסידה אירלנד לנבחרת מקסיקו 1-2 ובמשחקה האחרון סיימה בתיקו 0-0 מול נבחרת נורווגיה.
כל 4 הנבחרות בבית סיימו עם 4 נקודות והפרש שערים 0 (כלומר כבשו וספגו מספר שערים זהה) וההכרעה נפלה על מי שכבשה יותר שערים.
מקסיקו דורגה ראשונה בגלל שכבשה 3 שערים, נורווגיה דורגה אחרונה בגלל שכבשה שער אחד ונבחרות אירלנד ואיטליה כבשו 2 שערים כ"א. אירלנד הקדימה את איטליה בזכות הניצחון עליה ועלתה לשמינית הגמר מהמקום השני.
בשמינית הגמר פגשה אירלנד את הולנד והפסידה לה 0-2 וסיימה את דרכה במונדיאל.

במוקדמות יורו 1996 הוגרלה אירלנד לבית עם פורטוגל, צפון אירלנד, אוסטריה, לטביה וליכטנשטיין .
אירלנד דורגה שנייה לאחר הפסד במחזור הסיום של המוקדמות לפורטוגל בקרב ראש בראש על ראשות הבית והיא דורגה שנייה.
באותו קמפיין מוקדמות נקבע שמתוך 8 נבחרות שידורגו במקום השני 6 הטובות ביותר יעלו ליורו (יחד עם 8 אלופות הבתים) ו 2 הסגניות עם הניקוד הנמוך ביותר ישחקו ראש בראש על הכרטיס האחרון ליורו.
אירלנד הייתה אחת משתי הסגניות הפחות טובות שדורגו במקום השני ופגשה את נבחרת הולנד באצטדיון אנפילד לקרב על הכרטיס האחרון ליורו 1996 בו הפסידה 0-2 ולא עלתה לאליפות אירופה שנערכה באנגליה.

במוקדמות מונדיאל 1998 הוגרלה אירלנד לבית עם רומניה, ליטא, מקדוניה, איסלנד וליכטנשטיין.
אירלנד סיימה במקום השני ופגשה בפליאוף העפלה למונדיאל את נבחרת בלגיה
במשחק הראשון בדבלין סיימו שתי הנבחרות בתיקו 1-1 ובגומלין בבריסל ניצחה בלגיה. אחרי 2 העפלות רצופות למונדיאל לא הצליחה אירלנד להעפיל למונדיאל שנערך בצרפת.

במוקדמות יורו 2000 הוגרלה אירלנד לבית עם יוגוסלביה, קרואטיה, מקדוניה ומלטה.
אירלנד פספסה במחזור הסיום של המוקדמות את הכרטיס האוטומטי ליורו לאחר שסיימה בתיקו 1-1 מוול מקדוניה ולאחר שספגה שער שוויון בדקה ה 90.
בעקבות התיקו סיימה אירלנד במקום השני והתמודדה בפליאוף העפלה למונדיאל מול נבחרת טורקיה וסיימה בתיקו 1-1 בדבלין, בגומלין בטורקיה סיימו 2 הנבחרות בתיקו ללא שערים ואירלנד הודחה בגלל שערי חוץ.

במוקדמות מונדיאל 2002 הוגרלה אירלנד לבית עם פורטוגל, הולנד, אסטוניה, קפריסין ואנדורה וסיימה שנייה אחרי פורטוגל ועלתה לפלייאוף העפלה למונדיאל בו התמודדה עם נבחרת איראן. אירלנד ניצחה במשחק הראשון 0-2 והפסידה בגומלין 0-1 ועלתה למונדיאל 2002

השתתפותה של נבחרת 
אירלנד במשחקי מונדיאל 2002 עמדה בצילה של תקרית חריפה, שהתרחשה ימים מספר לפני הטורניר במהלך מחנה אימונים האחרון טרם המשחקים הרשמיים, בין מאמן הנבחרת מיק מקארתי לבין הקפטן רוי קין. במסגרת מחנה האימונים, שהתקיים באי סייפאן שבאוקיינוס השקט, התעמת קין עם הנהלת הנבחרת והסגל המקצועי, והשמיע באוזנם תלונות קשות על רמת ההכנה של הנבחרת ועל התנאים הירודים של מחנה האימונים. העימות הגיע לשיאו בחילופי מילים קשות וגידופים בין מקארתי לבין רוי קין, לאחריהם החליט המאמן לסלק את הקפטן מן הנבחרת ולשלוח אותו הביתה.

בטורניר הגמר עצמו פתחה אירלנד בתיקו 1-1 מול נבחרת קמרון, במשחק השני היא סיימה בתיקו 1-1 מול נבחרת גרמניה ובמשחק האחרון של הבית היא ניצחה את נבחרת ערב הסעודית 0-3 ועלתה לשמינית הגמר מהמקום השני.
בשמינית הגמר הודחה אירלנד לאחר הפסד לספרד בדו-קרב פנדלים אחרי 1-1 בתום הארכה.

  

אירלנד הוגרלה במוקדמות יורו 2004 לבית עם שווייץ, רוסיה, אלבניה וגיאורגיה והייתה זקוקה במחזור הסיום לניצחון חוץ על שווייץ בכדי לעלות לפלייאוף על העלייה ליורו אך היא הפסידה 0-2 ולא עלתה לפלייאוף על העלייה ליורו 2004 שנערך בפורטוגל.

במוקדמות מונדיאל 2006 נפגשה אירלנד שוב עם שווייץ בקרב ראש בראש על עלייה לפלייאוף העפלה שהפעם היא הייתה המארחת והייתה זקוקה לניצחון אך המשחק הסתיים ב 0-0 ואירלנד סיימה את טורניר המוקדמות רק במקום הרביעי אחרי צרפת, שווייץ וישראל ולפני קפריסין ואיי פארו.

טורניר מוקדמות יורו 2008 היה טורניר חלש עבור הכדורגל האירי שאמנם סיימה במקום השלישי אך הייתה רחוקה מאד מצ'כיה וגרמניה שעלו ליורו 2008.

במשחק הפלייאוף על ההעפלה למונדיאל 2010 שהתקיים באצטדיון סטאד דה פראנס מול נבחרת צרפת הפסידה נבחרת אירלנד בתוצאה מצטברת 2-1 בעקבות שער שנוי במחלוקת שהבקיע השחקן הצרפתי ויליאם גאלאס בזמן ההארכה, לאחר בישול של תיירי הנרי שנעזר בידו פעמיים לפני שמסר את הכדור. שופט המשחק סירב לפסול את השער אשר בגללו נבחרת אירלנד לא העפילה לטורניר. התאחדות הכדורגל של אירלנד הגישה לפיפ"א ערעור רשמי על התוצאה והציעה לקיים משחק חוזר, אולם הערעור נדחה.

לאחר עשר שנים בהן לא הצליחה אירלנד להעפיל לטורניר בינלאומי חשוב, רשמה נבחרתה הישג בבית המוקדם של משחקי יורו 2012, תחת שרביטם של המאמן האיטלקי הוותיק ג'ובאני טרפטוני וסגנו מרקו טארדלי, כשסיימה שנייה אחרי רוסיה. בעקבות זאת, התמודדה אירלנד בצמד משחקי פלייאוף מול אסטוניה, בהם הביסה את יריבתה בטאלין 0-4, הסתפקה בתיקו 1-1 באצטדיון אביבה ועלתה לטורניר הגמר. בטורניר עצמו הפגינה אירלנד יכולת חלשה והפסידה בשלושת משחקי הסיבוב הראשון.

טרפטוני וטארדלי פוטרו בספטמבר 2013 לאחר שלא הצליחו להעפיל עם הנבחרת למונדיאל 2014. במקומם, מונו מרטין אוניל כמאמן ראשי ורוי קין כעוזרו. השניים הצליחו להוביל את הנבחרת האירית להשתתפות ביורו 2016 לאחר שניצחו בשלב הפלייאוף את בוסניה.   

ביורו 2016 אירלנד פתחה את טורניר הגמר בתיקו 1-1 עם שוודיה ולאחר מכן הובסה 3-0 על ידי בלגיה. במשחקה האחרון בשלב הבתים ניצחה אירלנד את איטליה 0-1 והעפילה לשמינית הגמר מהמקום השלישי בבית. זו הייתה הפעם הראשונה בה אירלנד העפילה שלב בטורניר גמר אליפות אירופה. בשלב שמינית הגמר הפסידה אירלנד לצרפת המארחת 2-1 והודחה מהטורניר.

במוקדמות מונדיאל 2018 סיימה אירלנד במקום השני בבית והוגרלה לשחק בפליאוף על העלייה למונדיאל נגד נבחרת דנמרק.
במשחק הראשון בקופנהגן הייתה התוצאה 0-0 תוצאה שהביאה הרבה אופטימיות לקראת הגומלין בדבלין אך אירלנד הובסה בגומלין 1-5 אחרי שהובילה 0-1 ובכך כשלה בפעם הרביעית ברציפות בטורניר מוקדמות מונדיאל.

במוקדמות יורו 2020 כשלה אירלנד להעפיל לאליפות אירופה לראשונה מאז יורו 2008 לאחר שהנבחרת סיימה במקום ה 3.
במחזור האחרון של טורניר המוקדמות אירחה אירלנד את נבחרת דנמרק וקיוותה לנקמה ספורטיבית לאחר שהאחרונה ניצחה אותה שנתיים קודם לכן בפליאוף העלייה למונדיאל 2018.
נבחרת אירלנד הייתה זקוקה לניצחון על מנת להעפיל ליורו 2020 אך סיימה ב 1-1 ולא עלתה ליורו.
אירלנד קיבלה הזדמנות נוספת לעלות יורו דרך פלייאוף ליגת האומות של אופ"א אך כשלה לאחר הפסד בחצי גמר הפלייאוף לנבחרת סלובקיה בדו-קרב פנדלים.

טורניר מוקדמות מונדיאל 2022 היה אחד מטורנירי המוקדמות המונדיאל החלשים של נבחרת אירלנד.
הנבחרת האירית נוצחה בשלושת משחקיה הראשונים כולל הפסד בית לנבחרת לוקסמבורג החלשה ואיבדה בשלב מוקדם מאד כל סיכוי להיאבק על כרטיס למונדיאל 2022.
בסופו של דבר סיימה את הקמפיין עם 9 נקודות בלבד מ 8 משחקים שהיא רחוקה מאד מנבחרות נבחרת סרביה ונבחרת פורטוגל שסיימו בשני המקומות הראשונים.

אוהדים
------

אוהדי אירלנד מכונים לעיתים בכינוי "הצבא הירוק". לאורך שנים הם זכו במספר פרסים על התנהגות הוגנת. בשנת 1997 זכו האוהדים בפרס המשחק ההוגן של פיפ"א, ובשנת 2012 זכו בפרס מיוחד מטעם אופ"א על התמיכה בנבחרתם ביורו 2012 למרות הפסדיה. האוהדים האירים נוהגים לשיר ביחד את הפזמון החוזר של הבלדה "שדות את'נריי", בה מתוארת המציאות הקשה של הרעב האירי הגדול.

כל גביעי העולם
--------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואיאורוגוואי 1930 | לא נרשמה |
| הממלכה האיטלקיתהממלכה האיטלקית 1934 | לא העפילה |
| צרפתצרפת 1938 |
| ברזילברזיל 1950 |
| שווייץשווייץ 1954 |
| שוודיהשוודיה 1958 |
| צ'ילהצ'ילה 1962 |
| אנגליהאנגליה 1966 |
| מקסיקומקסיקו 1970 |
| גרמניהגרמניה 1974 |
| ארגנטינהארגנטינה 1978 |
| ספרדספרד 1982 |
| מקסיקומקסיקו 1986 |
| איטליהאיטליה 1990 | רבע גמר | 5 | 0 | 4 | 1 | 2 | 3 |
| ארצות הבריתארצות הברית 1994 | שמינית גמר | 4 | 1 | 1 | 2 | 2 | 4 |
| צרפתצרפת 1998 | לא העפילה |
| קוריאה הדרומיתקוריאה הדרומית יפןיפן 2002 | שמינית גמר | 4 | 1 | 3 | 0 | 6 | 3 |
| גרמניהגרמניה 2006 | לא העפילה |
| דרום אפריקהדרום אפריקה 2010 |
| ברזילברזיל 2014 |
| רוסיהרוסיה 2018 |
| קטר (מדינה)קטר (מדינה) 2022 |
| ארצות הבריתארצות הברית מקסיקומקסיקו קנדהקנדה 2026 |  |  |  |  |  |  |
| **סך הכול** | 3/22 | 13 | 2 | 8 | 3 | 10 | 10 |

* משחקי תיקו כוללים גם משחקים שהוכרעו בבעיטות הכרעה.

כל אליפויות אירופה
------------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| צרפתצרפת 1960 | לא העפילה |
| ספרדספרד 1964 |
| איטליהאיטליה 1968 |
| בלגיהבלגיה 1972 |
| יוגוסלביהיוגוסלביה 1976 |
| איטליהאיטליה 1980 |
| צרפתצרפת 1984 |
| גרמניהגרמניה 1988 | סיבוב ראשון | 3 | 1 | 1 | 1 | 2 | 2 |
| שוודיהשוודיה 1992 | לא העפילה |
| אנגליהאנגליה 1996 |
| בלגיהבלגיה הולנדהולנד 2000 |
| פורטוגלפורטוגל 2004 |
| אוסטריהאוסטריה שווייץשווייץ 2008 |
| פוליןפולין אוקראינהאוקראינה 2012 | סיבוב ראשון | 3 | 0 | 0 | 3 | 1 | 9 |
| צרפתצרפת 2016 | שמינית גמר | 4 | 1 | 1 | 2 | 3 | 6 |
| האיחוד האירופיהאיחוד האירופי 2020 | לא העפילה |
| גרמניהגרמניה 2024 |  |  |  |  |  |  |  |
| **סך הכול** | 3/16 | 10 | 2 | 2 | 6 | 6 | 17 |

* משחקי תיקו כוללים גם משחקים שהוכרעו בבעיטות הכרעה.

ליגת האומות של אופ"א
--------------------

| שנה | דרג | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגלפורטוגל 2018-2019 | ב | שלב הבתים | 4 | 0 | 2 | 2 | 1 | 5 |
| איטליהאיטליה 2020-2021 | ב | שלב הבתים | 6 | 0 | 3 | 3 | 1 | 4 |
| הולנדהולנד 2022-2023 | ב | שלב הבתים | 6 | 2 | 1 | 3 | 8 | 7 |
| 2024-2025 | ב |  |  |  |  |  |  |  |
| **סך הכול** | 16 | 2 | 6 | 8 | 10 | 16 |

* משחקי תיקו כוללים גם משחקים שהוכרעו בבעיטות הכרעה.

שחקנים
------

### סגל הנבחרת

להלן רשימת השחקנים שזומנו לקראת המשחקים נגד סרביה ולוקסמבורג במסגרת מוקדמות מונדיאל 2022 ונגד קטר למשחק ידידות.

הנתונים נכונים ל-27 במרץ 2021 (לאחר המשחק נגד סרביה)

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
|  | שוער | מארק טרוורס | 18 במאי 1999 | 3 | 0 | אנגליהאנגליה בורנמות' |
|  | שוער | קיירן או'הרה | 22 באפריל 1996 | 2 | 0 | אנגליהאנגליה ברטון אלביון |
|  | שוער | גאווין באזונו | 20 בפברואר 2002 | 0 | 0 | אנגליהאנגליה רוצ'דל |
|  |
|  | הגנה | מאט דוהרטי | 16 בינואר 1992 | 17 | 1 | אנגליהאנגליה טוטנהאם הוטספר |
|  | הגנה | קיירן קלארק | 26 בספטמבר 1989 | 35 | 2 | אנגליהאנגליה ניוקאסל יונייטד |
|  | הגנה | שיימוס קולמן (קפטן) | 11 באוקטובר 1988 | 57 | 1 | אנגליהאנגליה אברטון |
|  | הגנה | אנדה סטיבנס | 9 ביולי 1990 | 20 | 0 | אנגליהאנגליה שפילד יונייטד |
|  | הגנה | שיין דאפי | 1 בינואר 1992 | 3 | 0 | אנגליהאנגליה ברייטון אנד הוב אלביון |
|  | הגנה | סיירוס קריסטי | 30 בספטמבר 1992 | 27 | 2 | אנגליהאנגליה נוטינגהאם פורסט |
|  | הגנה | דארה אושיאה | 4 במרץ 1999 | 5 | 0 | אנגליהאנגליה ווסט ברומיץ' אלביון |
|  | הגנה | דארה לניהן | 16 במרץ 1994 | 2 | 0 | אנגליהאנגליה בלקברן רוברס |
|  | הגנה | ריאן מאנינג | 14 ביוני 1996 | 1 | 0 | אנגליהאנגליה סוונסי סיטי |
|  |
|  | קשר | ג'יימס מק'קלין | 22 באפריל 1989 | 78 | 10 | אנגליהאנגליה סטוק סיטי |
|  | קשר | ג'ף הנדריק | 31 בינואר 1992 | 61 | 2 | אנגליהאנגליה ניוקאסל יונייטד |
|  | קשר | רובי בריידי | 14 בינואר 1992 | 55 | 8 | אנגליהאנגליה ברנלי |
|  | קשר | אלן בראון | 15 באפריל 1995 | 12 | 2 | אנגליהאנגליה פרסטון נורת' אנד |
|  | קשר | דריל הורגן | 10 באוגוסט 1992 | 11 | 0 | אנגליהאנגליה וויקומב וונדררס |
|  | קשר | רונן קרטיס | 29 במרץ 1996 | 6 | 0 | אנגליהאנגליה פורטסמות' |
|  | קשר | ג'ייסון מולומבי | 6 באוגוסט 1999 | 6 | 0 | אנגליהאנגליה פרסטון נורת' אנד |
|  | קשר | ג'וש קולן | 7 באפריל 1996 | 5 | 0 | בלגיהבלגיה אנדרלכט |
|  | קשר | ג'ייסון נייט | 13 בפברואר 2001 | 3 | 0 | אנגליהאנגליה דרבי קאונטי |
|  | קשר | קונור קובנטרי | 25 במרץ 2000 | 0 | 0 | אנגליהאנגליה וסטהאם יונייטד |
|  |
|  | חלוץ | שיין לונג | 22 בינואר 1988 | 86 | 17 | אנגליהאנגליה בורנמות' |
|  | חלוץ | קאלום רובינסון | 2 בפברואר 1995 | 16 | 1 | אנגליהאנגליה ווסט ברומיץ' אלביון |
|  | חלוץ | ג'יימס קולינס | 1 בדצמבר 1990 | 7 | 2 | אנגליהאנגליה לוטון טאון |
|  | חלוץ | ארון קונולי | 28 בינואר 2000 | 6 | 0 | אנגליהאנגליה ברייטון אנד הוב אלביון |
|  | חלוץ | טרוי פארוט | 4 בפברואר 2002 | 2 | 0 | אנגליהאנגליה איפסוויץ' טאון |

### שחקנים מפורסמים

* ג'ון אולדרידג'
* דייוויד אולירי
* ג'ון אושיי
* דניס ארווין
* ליאם בריידי
* שי גיבן
* דמיאן דאף
* פרנק סטייפלטון
* ניאל קווין
* רובי קין
* רוי קין
* טוני קסקרינו
* מייק טיילור
* ג'וני ג'יילס

שיאי שחקנים
-----------

נכון ל-16 באוקטובר 2023. 

שחקנים **מודגשים** הם שחקנים שעדיין פעילים בנבחרת.
### שיאני ההופעות

**רובי קין** שיאן ההופעות (146) ומלך השערים (68) בנבחרת אירלנד בכל הזמנים

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | רובי קין | 1998– 2016 | **146** | 68 |
| 2 | שי גיבן | 1996 - 2016 | **134** | 0 |
| 3 | ג'ון אושיי | 2001 - 2018 | **118** | 3 |
| 4 | קווין קילביין | 1997 - 2011 | **110** | 8 |
| 5 | סטיב סטאונטון | 1988 - 2002 | **102** | 8 |
| **ג'יימס מקלין** | **2012 - הווה** | 11 |
| 7 | דמיאן דאף | 1998 - 2012 | **100** | 8 |
| 8 | איידן מקגידי | 2004 - 2017 | **93** | 5 |
| 9 | ניאל קווין | 1986- 2002 | **91** | 21 |
| גלן וילאן | 2008 - 2019 | 2 |
|

### מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | רובי קין | 1998– 2016 | **68** | 146 | 0.47 |
| 2 | ניאל קווין | 1986- 2002 | **21** | 91 | 0.23 |
| 3 | פרנק סטייפלטון | 1976 - 1990 | **20** | 71 | 0.28 |
| 4 | דון גיבנס | 2002–2009 | **19** | 56 | 0.34 |
| ג'ון אולדרידג' | 1986 - 1997 | 69 | 0.28 |
| טוני קסקרינו | 1985 - 2000 | 88 | 0.22 |
| 7 | שיין לונג | 2007 - 2021 | **17** | 88 | 0.19 |
| 8 | נואל קנטוול | 1953 - 1967 | **14** | 36 | 0.39 |
| ג'ונתן וולטרס | 2010– 2018 | 54 | 0.26 |
| קווין דוייל | 2006– 2017 | 63 | 0.22 |
|

ראו גם
------

* 

| עיינו גם בפורטל: |
| --- |
|  | **פורטל אירלנד** |

קישורים חיצוניים
----------------

ויקישיתוף מדיה וקבצים בנושא **נבחרת אירלנד בכדורגל** בוויקישיתוף
* 

* אתר האינטרנט הרשמי של נבחרת אירלנד בכדורגל (באנגלית)
* האתר הרשמי של התאחדות הכדורגל של אירלנד
* נבחרת אירלנד, באתר פיפ"א
* קטע קול פרק בפודקאסט ״מינהר הזמן״ בנושא "בעיטה לחיבורים", באתר "כאן"
* נבחרת אירלנד בכדורגל, ברשת החברתית אקס (טוויטר)

* נבחרת אירלנד בכדורגל, ברשת החברתית אינסטגרם

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל מאוגוסט 1993 - אז החל דירוג פיפ"א לנבחרות גברים בכלל
3. ↑  קין נגד מקארתי:מי אמר מה למי ומתי, באתר BBC,‏ 28 במאי 2002
4. ↑  תיירי הנרי מציג: "יד האלוהים" גרסת 2009, בחדשות ערוץ 2, 19 בנובמבר 2009
5. ↑  הודעת פיפ"א בעניין בקשת ההתאחדות של אירלנד, 20 בנובמבר 2009
6. ↑  אנדריוז: לא היינו מספיק טובים, באתר RTE,‏ 19 ביוני 2012
7. ↑  הודעה על מינוי צוות ניהול חדש של הנבחרת הבוגרת, באתר התאחדות הכדורגל של אירלנד, 5 בנובמבר 2013
8. ↑  הצבא הירוק עוזב את יורו 2012 בראש מורם, באתר אינדיפנדנט, 19 ביוני 2012
9. ↑  אוהדי אירלנד זכו בפרס ההגינות, באתר פיפ"א, 1 בדצמבר 1997
10. ↑  אוהדי אירלנד יקבלו פרס מיוחד מאופ"א, באתר The Score,‏ 30 ביוני 2012
11. ↑  אוהדי אירלנד הוכרזו כטובים ביותר ביורו 2012, באתר RT,‏ 30 ביוני 2012
12. ↑  Irish Fans Save Euro 2012 with Rendition of "The Fields of Athenry", באתר Yahoo,‏ 15 ביוני 2012

| נבחרות הכדורגל של אירופה (אופ"א) |
| --- |
| 

|  |
| --- |
| אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא • ליכטנשטיין • מולדובה • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |

 |